Agri SA is baie bekommerd oor die verwoestende gevolge van die voortslepende droogte in groot dele van die Oos-, Wes- en Nood-Kaap.
Dit is ten spyte van goeie reën wat die afgelope week in sekere gebiede van die land geval het, sê die landbou-organisasie in ’n verklaring.
“Stygende brandstofpryse en die onverwagse aankondiging Dinsdag dat Suid-Afrika nou in ’n ekonomiese resessie is, skep verdere kommer oor die beskikbaarheid van hulp vir die landbousektor.
“As ’n sektor kan ons dit nie bekostig om ons fokus van die krisisse in die droogtegeteisterde gebiede weg te neem nie.”